ΓΡΑΠΤΗ ΕΡΩΤΗΣΗ E-1484/02

υποβολή: Glenys Kinnock (PSE) προς την Επιτροπή

(29 Μαΐου 2002)

Θέμα: Διακίνηση ναρκωτικών

Συμφωνεί η Επιτροπή ότι η διακίνηση ναρκωτικών, ιδίως κοκαΐνης, από τη Νότιο Αμερική μέσω της Καραϊβικής είναι ίσως ο μέγιστος κίνδυνος για τη σταθερότητα, τη δημοκρατία και την οικονομική και κοινωνική ανάπτυξη ολόκληρης της Καραϊβικής·

Απάντηση του κ. Nielson Εξ ονόματος της Επιτροπής

(3 Ιουλίου 2002)

Τα ναρκωτικά αποτελούν πράγματι μεγάλη απειλή για τη σταθερότητα, τη δημοκρατία και την οικονομική και κοινωνική ανάπτυξη στη Καραϊβική. Ωστόσο, πρέπει να σημειωθεί ότι ενώ το λαθρεμπόριο κοκαΐνης αντιπροσωπεύει το 85 τοις εκατό του συνολικού εισοδήματος από το λαθρεμπόριο ναρκωτικών και τις συναφείς δραστηριότητες στην περιφέρεια, η τοπικά παραγόμενη μαριχουάνα αντιπροσωπεύει τοπόλοιπο 15 τοις εκατό και αποτελεί σημαντικό παράγοντα που προτρέπει στην τοπική κατανάλωση. Η Τζαμάικα είναι ένας από τους σημαντικότερους παραγωγούς μαριχουάνας παγκοσμίως, ενώ άλλοι σημαντικοί παραγωγοί είναι, μεταξύ άλλων, το Τρινιντάντ και Τομπάγκο, Άγιος Βικέντιος και Γρεναδίνες, Σουρινάμ, Αγία Λουκία και Δομινίκα.

Το γεγονός ότι αυξάνεται συνεχώς, στην περιφέρεια αυτή, η παραγωγή ναρκωτικών, το λαθρεμπόριο και η χρήση, συνέβαλε στην αύξηση βίαιων εγκλημάτων στις οργανώσεις λαθρεμπόρων καθώς και μεταξύ των ναρκομανών. Επιπλέον, η αύξηση εισροής παράνομων πυροβόλων οπλών στην περιφέρεια συνδέεται με το εμπόριο ναρκωτικών. Κλιμακώθηκε στην περιφέρεια το ξέπλυμα μαύρου χρήματος και η διαφθορά λόγω ναρκωτικών, και το λαθρεμπόριο ναρκωτικών έχει σημαντικές συνέπειες για τις δημόσιες δαπάνες, δεδομένου ότι κρατικά κονδύλια εκτρέπονται από παραγωγικές δραστηριότητες και στρέφονται στην καταπολέμηση δραστηριοτήτων συναφών με τα ναρκωτικά.

Η Επιτροπή, έχοντας συνείδηση του γεγονότος αυτού, έδωσε προτεραιότητα στην στήριξη του ελέγχου των ναρκωτικών στην περιφέρεια της Καραϊβικής. Η χρηματοδότηση της Κοινότητας αποτελεί τη σημαντικότερη συνεισφορά στο σχέδιο δράσης στο Μπαρμπάντος του 1996-2002 (20 εκατ. ευρώ, που αντιπροσωπεύει το 60 % της συνολικής χρηματοδότησης), που καλύπτει ποικιλία τομέων, στα πλαίσια ισόρροπης και ολοκληρωμένης προσέγγισης, που περιλαμβάνει τη μείωση προσφοράς και ζήτησης: μηχανισμοί περιφερειακής συνεργασίας, θαλάσσια συνεργασία, επιβολή δικαίου, καταστολή του ξεπλύματος μαύρου χρήματος, ιατροδικαστικέςπηρεσίες, έλεγχος των πρόδρομων ουσιών, επιδημιολογική παρακολούθηση και διάφοροι άλλοι τομείς σε ό,τι αφορά τη μείωση της ζήτησης. Οι χρηματοδοτικοί πόροι προέρχονται από το 8ο Ευρωπαϊκό Ταμείο Ανάπτυξης (ΕΤΑ), εθνικά και περιφερειακά προγράμματα και το Κονδύλιο Προϋπολογισμού B7-6310: συνεργασία βορρά-νότου για την καταπολέμηση των ναρκωτικών. Μπορεί ήδη να λεχθεί ότι το 9ο Περιφερειακό Πρόγραμμα του ΕΤΑ για την Καραϊβική, θα επικεντρώνεται δεόντως στον έλεγχο των ναρκωτικών,ποστηρίζοντας την ανάπτυξη και εφαρμογή μιας στρατηγικής εστιαζόμενης στην Καραϊβική. Μεταξύ των τομέων στήριξης περιλαμβάνονται, μεταξύ άλλων, η ενίσχυση των θεσμών και δημιουργία ικανοτήτων, η περιφερειακή συνεργασία για τον περιορισμό της προσφοράς, μεταξύ άλλων, η θαλάσσια συνεργασία, η μείωση της ζήτησης και η διαπεριφερειακή συνεργασία.

Μια αποτελεσματικότερη προσέγγιση ελέγχου των ναρκωτικών στην Καραϊβική πρέπει να σχεδιασθεί στο πλαίσιο της οδού των ναρκωτικών (οδός της κοκαΐνης), πράγμα που συνεπάγεται την ενίσχυση του συντονισμού και της συνεργασίας μεταξύ των χωρών διέλευσης της Καραϊβικής και των χωρών παραγωγών της Λατινικής Αμερικής. Οι χώρες της Καραϊβικής προοδευτικάιοθετούν την προσέγγιση αυτή στο πλαίσιο της στρατηγικής τους για την καταπολέμηση των ναρκωτικών και, όπως αναφέρεται ανωτέρω, αναμένεται ότι θα αποτελεί ένα από τα στοιχεία της στήριξης που παρέχει η Κοινότητα στο πλαίσιο της στρατηγικής στήριξης του 9ου ΕΤΑ. Η διαπεριφερειακή συνεργασία μπορεί να διευκολυνθεί μεφιστάμενους μηχανισμούς διεθνούς συνεργασίας και συντονισμού, μεταξύ των οποίων, τον μηχανισμό συντονισμού και συνεργασίας για τα ναρκωτικά μεταξύ της Ευρωπαϊκής Ένωσης της Λατινικής Αμερικής και της Καραϊβικής, που δρομολογήθηκε το 1998 στα πλαίσια του σχεδίου δράσης για τον Παναμά.